PST iverksetter deler av terrorplanverket
– Det er stor aktivitet i PST for tiden. Vi jobber mer intenst med innhentingen av etterretningsinformasjon, forklarer informasjonssjef i PST Martin Bernsen til VG. Terrorplanverket er ikke offentlig tilgjengelig, og Bernsen ønsker derfor ikke å kommentere den forhøyede beredskapssituasjonen ytterligere. Avgjørelsen ble tatt av PST-sjef Marie Benedicte Bjørnland og politidirektør Odd Reidar Humlegård mandag. Den skal derfor ikke ha noen sammenheng med den økte terrortrusselvurderingen i Sverige og Danmark tidligere i dag. Om betydningen av tiltaket skriver PST følgende i sin pressemelding: «Det innebærer i praksis at politiet og PST systematiserer og intensiverer innhentingen av all relevant informasjon som kan ha betydning for trusselsituasjonen i Norge. Informasjonsinnhentingen intensiveres også knyttet til å avdekke eventuelle enkeltpersoner det knyttes bekymring til blant det økte antallet asylsøkere til Norge.» På åpen gate: Her blir russisk agent avslørt i Oslo Tiltaket får ikke bare betydninger for PST, men også for politiet. – Det viktigste vi nå kan gjøre er å skaffe oss best mulige oversikt over situasjonen internasjonalt og nasjonalt. Vi har derfor intensivert etteretningssamarbeidet mellom politiet og PST, sa beredskapsdirektør Kaare Songstad i Politidirektoratet i en pressemelding mandag.
Norsk politi er i en forhøyet beredskapssituasjon og iverksetter deler av terrorplanverket, opplyser PST.